rejauldu/bengali-wikipedia huggingface dataset:
থাম্ব|সংসদ ভবন, ইসলামাবাদ জেব জাফর () হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।   প্রাথমিক ও শিক্ষাজীবন  জেব জাফর পাকিস্তানের সিন্ধু প্রদেসের হায়দ্রাবাদে বেগম ইশরাত আশরাফ ও চৌধুরী জাফর ইকবাল দম্পতির ঘরে জন্মগ্রহণ করেছিলেন।  তিনি ২০০১ সালে লাহোরের কিন্নায়ার্ড কলেজ থেকে স্নাতক হওয়ার পূর্বে মুরির কনভেন্ট অফ জেসাস অ্যান্ড ম্যারি ধেকে প্রাথমিক শিক্ষা লাভ করেছিলেন  তিনি ২০০৫ সালে লন্ডনের মিডলসেক্স বিশ্ববিদ্যালয় থেকে আন্তর্জাতিক সম্পর্কে স্নাতকোত্তর (এমএ) ডিগ্রি অর্জন করেছিলেন।   রাজনৈতিক জীবন  ১৯৯৭ সালে রহিম ইয়ার খান জেলা পরিষদের সহ-সভাপতি নির্বাচিত হওয়ার পরে তিনি তার রাজনৈতিক জীবন শুরু করেছিলেন।  তিনি ২০০২ সালে পাকিস্তানের সাধারণ নির্বাচনে এনএ-১৯৩ (রহিম ইয়ার খান-২) আসন থেকে পাকিস্তান মুসলিম লিগের (এনএম) (পিএমএল-এন) থেকেপাকিস্তানের জাতীয় পরিষদের আসনে প্রার্থী হয়েছিলেন। তবে তিনি তিনি ২৩,০০৪ টি ভোট পেয়ে পাকিস্তান পিপলস পার্টির (পিপিপি) প্রার্থী সৈয়দ তানভীর হুসেন সৈয়দের কাছে আসনটি হেরেছিলেন।  তিনি ২০১৩ সালে পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে জাতীয় পরিষদে নির্বাচিত হয়েছিলেন।  তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাঞ্জাবি নারী বিষয়শ্রেণী:মিডলসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩ বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লীগ (এন) এমএনএ
পূর্বস্থলী রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া জংশন রেলওয়ে স্টেশন পর্যন্ত রেল লাইন তৈরি করে। পূর্বস্থলী রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:হাওড়া রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ঝুলন যাত্রা বা ঝুলন পূর্ণিমা হল হিন্দুদের গুরুত্বপূর্ণ উৎসবের মধ্যে একটি। অমাবস্যায় পরের একাদশী থেকে আরম্ভ করে শ্রাবনী পূর্ণিমা পর্যন্ত চলে উৎসবের সমারোহ। এটি দোল পূর্ণিমার পরবর্তী বৈষ্ণবদের বড়ো উৎসব।  দোলনা সাজানো, ভক্তিমূলক গান, নাচ, সব মিলিয়ে রাধাকৃষ্ণের প্রেমলীলার এটি একটি বিশেষ উৎসব। ভারতের এই উৎসবে দেশ-বিদেশ থেকে বহু দর্শনার্থীদের আগমন ঘটে। নবদ্বীপে ঝুলন উৎসব একটি বিশেষ আকর্ষণ। বৃন্দাবন, মথুরা আর ইসকন মন্দিরে মহা সমারোহে পালিত হয় এই ঝুলন। এই উৎসব সাধারণত শ্রাবণ মাসেই হয়ে থাকে।http://www.hindu-blog.com/2009/07/jhulan-yatra-2009-swing-festival-of.html শৈশবে গাছের শাখায় দোলনা বেঁধে ঝুলন দোলায় দোলার স্মৃতি অনেকেরই আছে। এখনও শিশুদের দেখা যায় এমন দোলখেতে। রাধা-কৃষ্ণের শৈশব-লীলার এমনি এক স্মৃতি 'ঝুলন'।  ইতিহাস  alt=|থাম্ব|বাম|রাধাকৃষ্ণ ঝুলনযাত্রা বা লীলা বর্ষার লীলা। ঝুলন পূর্ণিমাকে শ্রাবণী পূর্ণিমাও বলা হয়। বৃন্দাবনে রাধা-কৃষ্ণর শৈশব-স্মৃতি, বিশেষতঃ সখা-সখীদের সাথে দোলনায় দোলার প্রেমলীলাকে কেন্দ্র করে দ্বাপরযুগে এই ঝুলন উৎসবের সূচনা হয়েছিল। এর পর থেকে এখনো গৌড়ীয় বৈষ্ণবদের এটা প্রিয় অনুষ্ঠান।  বর্তমানে ভারতের সমস্ত স্থানের মধ্যে মথুরা , বৃন্দাবন এবং মায়াপুর ঝুলন যাত্রা উদযাপনের জন্য সবচেয়ে বিখ্যাত।   বহিঃসংযোগ    তথ্যসূত্র   বিষয়শ্রেণী:কৃষ্ণ বিষয়শ্রেণী:ভারতের উৎসব বিষয়শ্রেণী:জুলাই উদ্‌যাপন বিষয়শ্রেণী:আগস্ট উদ্‌যাপন বিষয়শ্রেণী:হিন্দু উৎসব
কংগ্রেস (এ) একটি রাজনৈতিক দল ছিল যা এ কে অ্যান্টনি ১৯৭৯ সালে যখন ভারতীয় জাতীয় কংগ্রেস (ইউ) থেকে ভারতীয় জাতীয় কংগ্রেসের একটি বিভক্ত দল থেকে বিভক্ত হয়েছিলেন তখন তিনি প্রতিষ্ঠিত করেছিলেন। দলটি মূলত কেরলে সক্রিয় ছিল। দলটি ১৯৮২ সালে কংগ্রেস (আই) এর সাথে একীভূত হয়।   আরো দেখুন    ভারতীয় জাতীয় কংগ্রেসের বিচ্ছিন্ন দলগুলির তালিকা   বহিঃসংযোগ    https://web.archive.org/web/20060805205314/http://www.kerala.gov.in/knowkerala/political.htm  বিষয়শ্রেণী:১৯৭৯-এ প্রতিষ্ঠিত রাজনৈতিক দল বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:১৯৮২-এ বিলুপ্ত রাজনৈতিক দল বিষয়শ্রেণী:কেরলের বিলুপ্ত রাজনৈতিক দল বিষয়শ্রেণী:১৯৮২-এ ভারতে বিলুপ্ত
জিজু জ্যাকব (জন্ম: ২৫ ডিসেম্বর ১৯৬৭) একজন প্রাক্তন ভারতীয় আন্তর্জাতিক ফুটবল খেলোয়াড়, যিনি একজন ডিফেন্ডার হিসেবে খেলেন।  জিজু কেরালার কোঝিকোড় থেকে  এবং ১৯৯৭ সালে নেহেরু কাপ এবং ১৯৯৮ ব্যাংকক এশিয়ান গেমস সহ বেশ কয়েকটি ম্যাচে ভারতের প্রতিনিধিত্ব করেছেন।  তিনি বর্তমানে স্টার স্পোর্টস নেটওয়ার্কে মালায়ালাম সহ-ভাষ্যকার এবং পন্ডিত হিসাবে কাজ করেন।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের আন্তর্জাতিক ফুটবলার বিষয়শ্রেণী:১৯৯৮ এশিয়ান গেমসের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কালিকট জেলার ব্যক্তি বিষয়শ্রেণী:কেরলের ফুটবলার বিষয়শ্রেণী:মালয়ালী ব্যক্তি বিষয়শ্রেণী:ভারতীয় ফুটবলার বিষয়শ্রেণী:ভারতীয় ক্রীড়া সম্প্রচারক বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
thumb|মানচিত্রে কোকো দ্বীপ কোকো দ্বীপ হচ্ছে ভারত মহাসাগরের উত্তর-পূর্ব দিকে অবস্থিত একটি ছোট দ্বীপগুচ্ছ। এটি মিয়ানমারের ইয়াঙ্গুন প্রদেশের অন্তর্ভুক্ত। দ্বীপগুলো ইয়াঙ্গুন হতে ৪১৪ কিলোমিটার দক্ষিণ-পশ্চিমে অবস্থিত।   ইতিহাস  ষোড়শ খ্রিষ্টাব্দে পুর্তগীজ নাবিকরা দ্বীপটির নাম "কোকো" রাখেন। "কোকো" শব্দটি পূর্তগীজ ভাষায় নারিকেল বোঝায়। আঠারোো শতকে ব্রিটিশ ইস্ট ইন্ডিয়া কোম্পানী আন্দামান দ্বীপপুঞ্জ দখল করে এবং ঊনবিংশ শতাব্দীতে ভারতের ব্রিটিশ ঔপনিবেশিক শক্তি এখানে বন্দী শিবির স্থাপন করে। তখন কোকো দ্বীপপুঞ্জ সেখানকার খাদ্য সরবরাহের উৎস হিসেবে কাজ করত। ব্রিটিশ সরকার দ্বীপপুঞ্জ গুলোকে বার্মার জাদেত পরিবারের কাছে লীজ দেয়https://idsa.in/system/files/book/book_andman-nicobar.pdf যারা ছিল ইয়াঙ্গুনের একটি সন্মানিত পরিবার।  কোকো দ্বীপগুলোর দুর্গমতার জন্য এগুলোকে ঠিকভাবে শাসন করা যাচ্ছিল না। তাই ব্রিটিশ সরকার দ্বীপগুলোর নিয়ন্ত্রণ রেঙ্গুন সরকারের হাতে হস্তান্তর করে। ১৮৮২ সালে দ্বীপগুলো দাপ্তরিকভাবে ব্রিটিশ বার্মার অধীনস্থ হয়। ১৯৩৭ সালে বার্মা যখন ভারত থেকে আলাদা হয়, তখন এগুলো বার্মার আওতাধীন অঞ্চল হিসেবে পরিগণিত হয়। ১৯৪২ সালে আন্দামান ও নিকোবর দ্বীপগুলো সহ এই দ্বীপগুলোও জাপান দখল করে নেয়। পরবর্তিতে বার্মা যখন ১৯৪৮ সালে যুক্তরাজ্য থেকে স্বাধীনতা লাভ করে তখন কোকো দ্বীপপুঞ্জ স্বাধীন বার্মার অঞ্চল হিসেবে পরিচিতি লাভ করে।   তথ্যসূত্র   বিষয়শ্রেণী:ভারত মহাসাগর বিষয়শ্রেণী:মিয়ানমারের দ্বীপ বিষয়শ্রেণী:সাগর বিষয়শ্রেণী:মিয়ানমারের জনবহুল স্থান বিষয়শ্রেণী:ভারত মহাসাগরের দ্বীপ
টুইসডে, আফ্টার ক্রিসমাস () ২০১০ সালের রোমানিয় যৌনউত্তেজক চলচ্চিত্র। এটি রচনা এবং পরিচালনা করেছেন রাডু মানটেন। চলচ্চিত্রটি ২০১০ কান চলচ্চিত্র উৎসবে আন সার্টেন রিগার্ড শাখায় মনোনীত হয়েছে।  কাহিনীসংক্ষেপ   অভিনয়ে   ড্রাগোস বুকুর  মারিয়া পপিস্টাসু  ভিক্টোর রেবেনজিওক  মিমি ব্রানেস্কু   পুরস্কার এবং মনোনয়ন লিডস আন্তর্জাতিক চলচ্চিত্র উৎসব বিজয়: গোল্ডেন আউল পুরস্কার   আরো দেখুন    তথ্যসূত্র    বহিঃসংযোগ   বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর দশকের আদিরসাত্মক চলচ্চিত্র বিষয়শ্রেণী:রোমানীয় চলচ্চিত্র বিষয়শ্রেণী:রোমানীয় ভাষার চলচ্চিত্র বিষয়শ্রেণী:রাডু মানটেন পরিচালিত চলচ্চিত্র
মিহির দাস () একজন প্রখ্যাত ওড়িয়া চলচ্চিত্র অভিনেতা। ১৯৯৮ সালে লক্ষী প্রতিমা ও ২০০৫ সালে ফেরিয়া মো সুনা ভউনি, ২০০২ সালে রাখি বান্ধিলি মো রখিব মান এবং ২০১০ সালে প্রেম অঢ়েই অক্ষর চলচ্চিত্রে অভিনয়ের জন্য ওড়িশা রাজ্য সরকারের কাছ থেকে সেরা পার্শ্ব অভিনেতার পুরস্কার পান।Orissa State Film Award Winners- www.orissacinema.com (২৪ ডিসেম্বর, ২০১৭ তারিখে সংগৃহিত)  তথ্যসূত্র  বিষয়শ্রেণী:২০২২-এ মৃত্যু বিষয়শ্রেণী:ওলিউড চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:১৯৫৯-এ জন্ম বিষয়শ্রেণী:ওড়িশার চলচ্চিত্র বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ওড়িশার অভিনেতা
দামিরি (১৩৪১-১৪০৫) বা পুরো নাম কামালুদ্দিন মুহাম্মাদ ইবনে মুসা দামিরি () যাজকীয় অনুশাসন এবং প্রাকৃতিক ইতিহাসের উপর মিশর থেকে একজন আরব মুসলিম লেখক ছিলেন।  পদ্ধতিগতভাবে আরবি প্রাণীবিদ্যার জ্ঞানকে বিস্তৃত করার জন্য তিনি প্রথম কাজটি লিখেছিলেন।   জীবন  দামিরি দমইয়াতের কাছে দামিরা নামক দুটি শহরের একটির বাসিন্দা এবং মিশরে তার জীবন কাটিয়েছেন। শাফিঈ মাযহাবের অনুসারী হওয়ায় তিনি কায়রোর রুকনিয়ায় এবং আল-আজহারেও ইতিহাসের অধ্যাপক হন; তিনি এই কাজের সাথে সম্পর্কিত নববির মিনহাজুত তালিবিনের একটি ভাষ্য লিখেছেন।  দামিরি অবশ্য সাহিত্যের ইতিহাসে তার প্রাণের জীবনের (হায়াতুল হায়াওয়ান কুবরা,  ১৩৭১) জন্য বেশি পরিচিত, যা কুরআনে ও ঐতিহ্য এবং আরবদের কাব্যিক ও প্রবাদ সাহিত্যে উল্লেখিত ৯৩১টি প্রাণীর বর্ণানুক্রমিক ক্রম অনুসারে রচিত। কাজটি ৫০০টিরও বেশি গদ্য লেখক এবং প্রায় ২০০জন কবির সংকলন। প্রাণীদের নামের সঠিক বানান তাদের অর্থের ব্যাখ্যা সহ দেওয়া হয়েছে। ওষুধে প্রাণীর ব্যবহার, খাদ্য হিসাবে তাদের বৈধতা বা বেআইনিতা, লোককাহিনীতে তাদের অবস্থান চিকিৎসার প্রধান বিষয়, যার মাঝে মাঝে রাজনৈতিক ইতিহাসের দীর্ঘ অপ্রাসঙ্গিক বিষয়ও যুক্ত করা হয়েছে।  কাজটি তিনটি আকারে বিদ্যমান। পূর্ণাঙ্গটি মিশরে বেশ কয়েকবার প্রকাশিত হয়েছে; পাণ্ডুলিপিতে একটি মধ্যস্থতা এবং একটি সংক্ষিপ্ত সংশোধিত বিদ্যমান। সংক্ষিপ্তগুলো বিভিন্ন সময়ে বেশ কয়েকটি সংস্করণ তৈরি করা হয়েছে, তার মধ্যে সুয়ুতির পদ্য একটি, যা আব্রাহাম একচেলেনসিস (প্যারিস, ১৬৬৭) লাতিন ভাষায় অনুবাদ করেছিলেন। বোচার্টাস তার হাইরোজোইকনে (১৬৬৩) দামিরির কাজ ব্যবহার করেছেন। এছাড়া লেফটেন্যান্ট-কর্নেল জয়কার (বোম্বে, ১৯০৬-১৯০৮)  ইংরেজিতে সমগ্রটির একটি অনুবাদ করেছেন।   মন্তব্য    বহিঃসংযোগ   বিষয়শ্রেণী:১৪শ শতাব্দীর আরব ব্যক্তি বিষয়শ্রেণী:মিশরীয় লেখক বিষয়শ্রেণী:১৪০৫-এ মৃত্যু বিষয়শ্রেণী:১৩৪৪-এ জন্ম
অম্বিকা বেরি, জন্মসূত্রে অম্বিকা সুবেরওয়াল, একজন ভারতীয় আর্ট গ্যালারির মালিক। শিল্পীদের জন্য একটি আশ্রম প্রতিষ্ঠার জন্য তাকে ২০১৮ সালে নারী শক্তি পুরস্কারে ভূষিত করা হয়।   জীবন  শৈশব থেকেই অম্বিকা বেরি (জন্ম নাম অম্বিকা সুবেরওয়াল) শিল্পকলার প্রতি আগ্রহী ছিলেন। তাঁর বাবা একজন স্থপতি ছিলেন।  অম্বিকা বেরি একজন আর্ট গ্যালারির মালিক হিসেবে পরিচিত। তাঁর গ্যালারিটি ১৯৯০ সাল নাগাদ খোলা হয়েছিল এবং এটি গ্যালারি সংস্কৃতি নামে পরিচিত। এটি কলকাতায় অবস্থিত।  অম্বিকা বেরি শিল্পীদের জন্য একটি রিট্রিট প্রতিষ্ঠা করেছিলেন। এটিকে "আর্ট ইচল" বলা হয় এবং বলা হয় এটি "শিল্পী, লেখক এবং ভাস্করদের জন্য ভারতের একমাত্র স্থায়ী সৃজনশীল আশ্রম"। এই রিট্রিটটি ইচালের ছোট্ট একটি গ্রামে আছে, স্থানটি খাজুরাহোর পর্যটন এলাকা থেকে ১৪০ কিলোমিটার দূরে অবস্থিত।  অম্বিকা বেরি মাইহারে বসবাসকারী আলাউদ্দিন খানের বাড়িটি পুনরুদ্ধার করেছিলেন। তিনি ছিলেন একজন বাঙালি সরোদ ও বহু-বাদ্যযন্ত্র বাদক এবং সুরকার। আলাউদ্দিন খাঁর বাড়িটি প্রধান তিনটি অংশের মধ্যে একটিতে অবস্থিত - অন্য দুটি অংশের একটি হল শিল্পীদের আবাসস্থল এবং অন্যটি লেখকদের জন্য, যার নাম আমারিয়া। এইখানে তিন একর ক্ষেত্রের একটি ভাস্কর্য পার্ক রয়েছে যা প্রদর্শনের জন্য ব্যবহৃত বিভিন্ন জিনিসপত্রে পরিপূর্ণ, যার মধ্যে রয়েছে আলাউদ্দিন খানের সরোদ বাজানোর একটি মূর্তি।  অম্বিকা বেরি ২০১৮ সালে "নারী শক্তি পুরস্কার" নামে পরিচিত "মহিলাদের জন্য সর্বোচ্চ বেসামরিক সম্মান" লাভ করেন। ২০১৮ সালের আন্তর্জাতিক নারী দিবসে তাঁকে নারী শক্তি পুরস্কার প্রদান করা হয়। ভারতের রাষ্ট্রপতি রাম নাথ কোবিন্দ নতুন দিল্লির রাষ্ট্রপতি ভবনে এই পুরস্কার প্রদান করেন, সেখানে ভারতের প্রধানমন্ত্রী নরেন্দ্র মোদী এবং তৎকালীন নারী ও শিশু উন্নয়ন মন্ত্রী মানেকা সঞ্জয় গান্ধীও উপস্থিত ছিলেন। সেই বছর প্রায় ৩০ জন ব্যক্তি এবং নয়টি প্রতিষ্ঠানকে সম্মানিত করা হয়েছিল, এবং প্রত্যেকে ১০০,০০০ টাকা এবং প্রশংসা পত্র পেয়েছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কলকাতার ব্যক্তি বিষয়শ্রেণী:জীবিত ব্যক্তি
আবুল কালাম মোহাম্মদ আহসানুল হক চৌধুরী (৬ অক্টোবর ১৯৬৮) একজন বাংলাদেশী রাজনীতিবিদ এবং রংপুর-২ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   জন্ম ও শিক্ষাজীবন  আবুল কালাম মো. আহসানুল হক চৌধুরীর ১৯৬৮ সালের ৬ অক্টোবর রংপুর জেলার বদরগঞ্জ উপজেলার স্টেশন রোড এলাকায় জন্মগ্রহণ করেন। তার পিতার নাম মো: আব্দুল মমিন চেীধুরী ও মাতার নাম আনোয়ারা মমিন চৌধুরী। তিনি এলএলবি ডিগ্রি অর্জন করেছেন।   রাজনৈতিক জীবন  আহসানুল হক চৌধুরী ২০১৪ সালের দশম জাতীয় সংসদ নির্বাচনে আওয়ামী লীগের মনোনয়নে অংশগ্রহণ করেন। নির্বাচনে বিরোধীদলসমূহ তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় বিজয়ী হন। ১০ম সংসদের মেয়াদে তিনি শিল্প মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০১৮ সালের একাদশ জাতীয় সংসদ নির্বাচনে তিনি আওয়ামী লীগের নেতৃত্বাধীন ১৪ দলের মনোনয়ন পুনরায় লাভ করেন ও দ্বিতীয়বারের মতো জাতীয় সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:রংপুর জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:১৯৩৫-এ জন্ম
বারল্যান্ড অ্যান্টনি (; ১৯২৩ – ১৯৮১) একজন ভারতীয় পেশাদার ফুটবল খেলোয়াড় ছিলেন। অ্যান্টনি তার খেলোয়াড়ি জীবনের পুরো সময় ইস্টবেঙ্গলের হয়ে একজন গোলরক্ষক হিসেবে খেলেছিলেন।  ভারতীয় ফুটবল ক্লাব ইস্টবেঙ্গলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি অবসর গ্রহণ করার পূর্ব পর্যন্ত খেলেছিলেন।  অ্যান্টনি ভারতের হয়ে আন্তর্জাতিক পর্যায়ে অভিষেক করেছিলেন। তিনি ভারতের হয়ে ১৯৫১ এশিয়ান গেমস এবং ১৯৫২ গ্রীষ্মকালীন অলিম্পিকে অংশগ্রহণ করেছিলেন। দলগতভাবে, অ্যান্টনি সর্বমোট ১টি শিরোপা জয়লাভ করেছিলেন, যা তিনি ভারত দলের হয়ে জয়লাভ করেছিলেন।  প্রারম্ভিক জীবন বারল্যান্ড অ্যান্টনি ১৯২৩ সালে ভারতের মহারাষ্ট্রে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮৩ সালে, তিনি ভারতে মৃত্যুবরণ করেছেন।  আন্তর্জাতিক ফুটবল ১৯৫১ সালে, অ্যান্টনি আন্তর্জাতিক ফুটবলে ভারতের হয়ে অভিষেক করেছিলেন। তিনি ১৯৫১ সালে ভারতে অনুষ্ঠিত এশিয়ান গেমসে অংশগ্রহণ করেছিলেন এবং উক্ত প্রতিযোগিতায় ভারত দলের সদস্য হিসেবে স্বর্ণ পদক জয়লাভ করেছিলেন। তিনি হেলসিঙ্কিতে অনুষ্ঠিত ১৯৫২ গ্রীষ্মকালীন অলিম্পিকে অংশ নেওয়া ভারত দলের একজন সদস্য ছিলেন। ১৯৫২ সালের ১৫শে জুলাই তারিখে তিনি উক্ত প্রতিযোগিতায় যুগোস্লাভিয়ার বিরুদ্ধে অংশগ্রহণ করেছিলেন; উক্ত ম্যাচে ভারত ১০–১ গোলের ব্যবধানে পরাজিত হয়ে উক্ত প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ    বিষয়শ্রেণী:১৯২৩-এ জন্ম বিষয়শ্রেণী:ভারতীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ভারতের আন্তর্জাতিক ফুটবলার বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:১৯৫১ এশিয়ান গেমসের ফুটবলার বিষয়শ্রেণী:১৯৫১ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:১৯৫২ গ্রীষ্মকালীন অলিম্পিকের ফুটবলার
ক্রেগ দ্বীপ, হল ত্রিনিদাদ ও টোবাগো প্রজাতন্ত্রের একটি দ্বীপ। এটি পারিয়া উপসাগরে পোর্ট অফ স্পেনের পশ্চিমে অবস্থিত ছয়টি ছোট দ্বীপের "পাঁচটি দ্বীপ" গ্রুপের একটি। ক্রেগ দ্বীপ একটি ছোট সরু পথ দ্বারা ক্যালেডোনিয়া দ্বীপের সাথে যুক্ত। দ্বীপটি বর্তমানে একটি ঐতিহ্যবাহী স্থান হিসেবে ন্যাশনাল ট্রাস্ট অফ ত্রিনিদাদ ও টোবাগোর সুরক্ষায় রয়েছে।   চিত্রশালা   আরো দেখুন    ত্রিনিদাদ ও টোবাগোর দ্বীপের তালিকা  তথ্যসূত্র  বিষয়শ্রেণী:ত্রিনিদাদ ও টোবাগোর দ্বীপ বিষয়শ্রেণী:পারিয়া ভূবেষ্টিত উপসাগর
স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদান করা হচ্ছে। এই তালিকাটি ১৯৭৭ সাল থেকে ১৯৭৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।   ১৯৭৭  ১৯৭৭ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।  প্রতিকৃতিপ্রাপকক্ষেত্রমন্তব্য 75px মাওলানা আবদুল হামিদ খান ভাসানী সমাজসেবা মরণোত্তর বিজয়ী 75px কাজী নজরুল ইসলাম সাহিত্য বাংলাদেশের জাতীয় কবিমরণোত্তর বিজয়ী 75px শিল্পাচার্য জয়নুল আবেদীন সংস্কৃতি(চারুকলা) মরণোত্তর বিজয়ী  ড. মোকাররম হোসেন খোন্দকার বিজ্ঞান ও প্রযুক্তি মরণোত্তর বিজয়ী 75px মাহাবুব আলম চাষী পল্লী উন্নয়ন   ব্রিগেডিয়ার মাহমুদুর রহমান চৌধুরী চিকিৎসাবিদ্যা  ডা. মোঃ জাফরুল্লাহ চৌধুরী জনসংখ্যা নিয়ন্ত্রণ 75px রুনা লায়লা সংস্কৃতি(সঙ্গীত)  হাবিলদার মোস্তাক আহমদ ক্রীড়া 75px এনায়েত করিম জনসেবা মরণোত্তর বিজয়ী   ১৯৭৮  ১৯৭৮ সালে ৮ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।  প্রতিকৃতিপ্রাপকক্ষেত্রমন্তব্য 75px মরহুম কবি জসিম উদ্দিন সাহিত্য মরণোত্তর বিজয়ী  মরহুম ড. মজাহারুল হক শিক্ষা মরণোত্তর বিজয়ী 75px প্রয়াত রনদা প্রসাদ সাহা সমাজকল্যাণ মরণোত্তর বিজয়ী 75px মরহুম ডা. মোহাম্মদ ইব্রাহিম সমাজকল্যাণ মরণোত্তর বিজয়ী  ড. শাহ মোহাম্মদ হাছানুজ্জামান বিজ্ঞান ও প্রযুক্তি 75px আবদুল আহাদ সংস্কৃতি(সঙ্গীত)  মাহফুজুল হক (সমাজকর্মী) পল্লী উন্নয়ন 75px আলমগীর এম. এ. কবীর জনসংখ্যা নিয়ন্ত্রণ   ১৯৭৯  ১৯৭৯ সালে ৯ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।  প্রতিকৃতিপ্রাপকক্ষেত্রমন্তব্য 75px আবুল মনসুর আহমেদ  সাহিত্য মরণোত্তর বিজয়ী 75px ড. কাজী মোতাহার হোসেন বিজ্ঞান ও প্রযুক্তি  75px ড. মোজাফফর আহমেদ চৌধুরী শিক্ষা  75px ফিরোজা বেগম  সংস্কৃতি(সঙ্গীত)  75px সমর দাস সংস্কৃতি(সঙ্গীত)  75px ওস্তাদ ফুলঝুরি খান  সংস্কৃতি(সঙ্গীত)  75px পটুয়া কামরুল হাসান সংস্কৃতি(চিত্রকলা)   তাহেরা কবির  সমাজসেবা   নূর মোহাম্মদ মন্ডল  জনসংখ্যা নিয়ন্ত্রণ    আরও দেখুন   স্বাধীনতা পুরস্কার (১৯৮০–৮৯)  স্বাধীনতা পুরস্কার (১৯৯০–৯৯)  স্বাধীনতা পুরস্কার (২০০০–০৯)  স্বাধীনতা পুরস্কার (২০১০–১৯)   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশের বেসামরিক পুরস্কার ও সম্মাননা
জোসেফ অঁতোয়ান ফের্দিনঁ প্লাতো (, ১৪ অক্টোবর ১৮০১ – ১৫ সেপ্টেম্বর ১৮৮৩) একজন বেলজীয় পদার্থবিজ্ঞানী ও গণিতবিদ ছিলেন।  প্লাতো অক্ষিপটের (রেটিনা) উপরে আলোর পশ্চাৎ-প্রতিক্রিয়ার উপর মৌলিক গবেষণা সম্পন্ন করেন। তিনি চলমান চিত্রের দৃষ্টিবিভ্রম প্রদর্শনকারী প্রথম কয়েকজন বিজ্ঞানীদের একজন (মতান্তরে প্রথম বিজ্ঞানী) ছিলেন। তিনি এ ব্যাপারে একটি ডক্টরেট অভিসন্দর্ভ রচনা করেন। এ কাজে তিনি একে অপরের বিপরীত দিকে ঘূর্ণায়মান দুইটি চাকতি ব্যবহার করেন। একটি চাকতিতে পরপর অঙ্কিত অনেকগুলি ছবি ছিল, যেগুলির প্রতিটি পূর্ববর্তীটির তুলনায় সামান্য ভিন্ন ছিল এবং অত্যন্ত ক্ষুদ্র চলন নির্দেশ করত। অন্য চাকতিটিতে নির্দিষ্ট দৈর্ঘ্য পরপর নিয়মিতভাবে ছিদ্র করা ছিল। এই যন্ত্রটিতেই সম্ভবত প্রথম পর্দাতে কোনও কিছুর প্রাণবন্ত চলন মসৃণভাবে দর্শককে দেখানো সম্ভব হয়। সেই হিসেবে এটি আধুনিক চলচ্চিত্র প্রযুক্তির আদিপুরুষ। এ কারণে প্লাতোকে "চলচ্চিত্রের জনক" আখ্যা দেওয়া হয়ে। প্লাতো ১৮২৯ সালে এই যন্ত্র নির্মাণ করেন। পরে ফ্রান্সের কিছু ব্যবসা প্রতিষ্ঠান এগুলি বাজারজাত করা শুরু করে ও এর নাম দেয় ফেনাকিস্তিস্কোপ (phenakistiscope)। ফেনাকিস্তিস্কোপ কথাটি লাতিন থেকে নেওয়া, এর অর্থ "চোখকে ধোঁকা দেওয়া"।  তবে প্লাতোর সবচেয়ে গুরুত্বপূর্ণ বৈজ্ঞানিক অবদান ছিল পৃষ্ঠতল টান নামক ভৌত ঘটনাটির আবিষ্কার।  তথ্যসূত্র  বিষয়শ্রেণী:বেলজীয় পদার্থবিজ্ঞানী বিষয়শ্রেণী:১৮০১-এ জন্ম বিষয়শ্রেণী:১৮৮৩-এ মৃত্যু বিষয়শ্রেণী:প্রবাহী গতিবিজ্ঞানী বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:রয়েল সোসাইটির বিদেশি সদস্য
thumb|একটি বৃহৎ ক্ষোদক ক্ষোদক বা চূর্ণকারক এক প্রকার যন্ত্র, যা বিভিন্ন প্রকার যন্ত্রাংশ চূর্ণ করতে ব্যবহৃত হয়। উদাহরণস্বরূপ বলা যায়, কয়লা উৎপাদন কারখানার বাষ্প সৃষ্টিকারী চুল্লির দহনের জন্য কয়লাকে চূর্ণ করতে "পুরিচ" নামক বিশেষ এক ধরনের ক্ষোদক ব্যবহৃত হয়।  কয়লা ক্ষোদকের প্রকারভেদ  কয়লা ক্ষোদক গতির ভিত্তিতে বিভিন্ন প্রকার হতে পারে। যেমন-Coal Pulverising Mill Types, by Glenn Schumacher, 2010  (১)নিম্ন গতির কয়লা ক্ষোদক  (২)মধ্যম গতির কয়লা ক্ষোদক  (৩) উচ্চ গতির কয়লা ক্ষোদক  নিম্ন গতির ক্ষোদক  বল ও টিউব মিল  বল মিল এক ধরনের ক্ষোদক, যার মধ্যে তিনটি  প্রান্তীয়ভাবে ঘূর্ণনশীল সিলিন্ডার বিদ্যমান। এদের দৈর্ঘ্য সর্বোচ্চ ৩ ডায়ামিটার পর্যন্ত হতে পারে। গড়িয়ে যাওয়া ইস্পাতের বল, নুড়ি বা দণ্ড ব্যবহার করে বল মিল চালনা করা হয়।  টিউব মিল চক্রাকারে ঘূর্ণনশীল ক্ষোদকের সমন্বয়ে গঠিত। এর দৈর্ঘ্য সর্বোচ্চ পাঁচ ডায়ামিটার পর্যন্ত হতে পারে। আকরিক, শিলা ইত্যাকার বস্তু  চূর্ণ করার জন্য এটি ব্যবহৃত হয়। যে বস্তুটি চূর্ণ করা হবে , সেটি পানির সাথে মিশিয়ে মিলের প্রকোষ্ঠের এক প্রান্ত দিয়ে প্রবেশ করানো হয় এবং  অন্য প্রান্ত দিয়ে চূর্ণকৃত আকারে এটি নির্গত হয়।  উভয় ধরনের মিলেই লাইনার থাকে, যার ফলে সিলিন্ডারটি কোনো কারণে জীর্ণ বা ক্ষয়প্রাপ্ত হয় না। তবে বল এবং লাইনার নিজেরাই জীর্ণ বা ক্ষয়প্রাপ্ত হয়ে যেতে পারে। ক্ষয় প্রক্রিয়ার ফলে বলগুলো ক্ষয়ে শেষ হয়ে যায়, যার ফলে তাদের প্রতিস্থাপন করতে হয়। আবার, লাইনারগুলোকেও একটি নির্দিষ্ট সময় পরপর প্রতিস্থাপিত করা জরুরি।  টিউব মিলের নামকরণের মূল কারণ হলো এর নলের মত গঠন ; অপরপক্ষে বল মিলের নামকরণের মূল কারণ হলো বস্তু চূর্ণকরণে ইস্পাতের বলের ব্যবহার। দুটি বৈশিষ্ট্যই বিদ্যমান এমন মিলকে বল টিউব মিল বলে।  মিলের নামকরণ পদ্ধতি একটি উদাহরণের সাহায্যে ব্যাখ্যা করা হলো। ধরা যাক, একটি মিলের নাম বিবিডি ৪৭৭২। এক্ষেত্রে, ১ম বি দ্বারা ব্রয়ার (আবিষ্কারকের নাম), ২য় বি দ্বারা ব্যুলে (বলের ফ্রেঞ্চ প্রতিশব্দ), ডি দ্বারা বুঝায় ডাইরেক্ট ফায়ারিং বা সরাসরি চূর্ণকরণ,৪৭ দ্বারা বুঝায় ডেসিমিটার এককে শেলের ব্যাস (৪৭ ডেসিমিটার বা ৪.৭ মিটার) এবং ৭২ দ্বারা বুঝায়  ডেসিমিটার এককে শেলের দৈর্ঘ্য (৭২ ডেসিমিটার বা ৭.২ মিটার)।  শেলের আয়তনের অর্ধেক বা এক-তৃতীয়াংশই বল দখল করে রাখে। এটি তিন টুকরায় বিভক্ত; এবং এর সম্পূর্ণ দৈর্ঘ্য ৭.২ মিটার। দশটি ভিন্ন ভিন্ন ধরনের লাইনার ব্যবহার করা হয়, যাদের মোট ভর ৬০.২৬ টন।  মধ্যম গতির ক্ষোদক  রিং অ্যান্ড বল মিল  রিং অ্যান্ড বল মিলে দুই ধরনের রিং বা আংটিসদৃশ গঠন পরিলক্ষিত হয়। নিচের দিকের রিং বা আংটি ঘুরতে থাকে; অপরপক্ষে উপরের দিকের রিংটি বলের দিকে বস্তুটি চেপে ধরে।  ভার্টিকেল স্পিন্ডল রোলার মিল  ভার্টিকেল স্পিন্ডল রোলার মিল কয়লা চূর্ণ করতে বড় টায়ার ব্যবহার করে। কাঁচা কয়লা মাধ্যাকর্ষণ শক্তি ব্যবহার করে চূর্ণকরণ টেবিলে নলের মধ্য দিয়ে প্রবাহিত করা হয়। এক্ষেত্রে বায়ুর উল্লেখযোগ্য ব্যবহার রয়েছে।  ১৯৫৪ সালে ভার্টিকেল বা উলম্ব ক্ষোদকের অনুরূপ জেট ক্ষোদক আবিষ্কার করা হয়। এটিও টায়ার ব্যবহার করে, তবে এতে উচ্চগতির বায়ুপ্রবাহের প্রয়োজন পড়ে।   বোল মিল  বোল মিল বিশেষ এক ধরনের ক্ষোদক, যা দুই ভাগে বিভক্ত। এগুলো হলো- গভীর বোল মিল ও অগভীর বোল মিল।   তথ্যসূত্র   বিষয়শ্রেণী:রাসায়নিক সরঞ্জাম বিষয়শ্রেণী:যন্ত্র প্রকৌশল বিষয়শ্রেণী:পাওয়ার স্টেশন প্রযুক্তি বিষয়শ্রেণী:রাসায়নিক উপকরণ
উইলিয়াম ওয়ে এলজিবিটি কমিউনিটি সেন্টার হল একটি অলাভজনক সংস্থা যা ফিলাডেলফিয়া, পেনসিলভানিয়ার সমকামী মহিলা, সমকামী পুরুষ, উভকামী ও ট্রান্সজেন্ডার জনগোষ্ঠী এবং তাদের সহযোগী সম্প্রদায়কে পরিষেবা দেয়। সংস্থাটি ফিলাডেলফিয়ার গেবোরহুডের ১৩১৫ স্প্রুস স্ট্রিটে অবস্থিত।  ক্রিস বার্টলেট ২০১০ সাল থেকে কেন্দ্রের নির্বাহী পরিচালক হিসেবে দায়িত্ব পালন করছেন।   ইতিহাস  এই কমিউনিটি সেন্টারটি ১৯৭৫ সালে ফিলাডেলফিয়ার গে কমিউনিটি কেন্দ্র হিসেবে প্রতিষ্ঠিত হয়েছিল। আয়োজকরা ১৯৯৭ সালে ১৩১৫ স্প্রুস স্ট্রিটে এর বর্তমান ভবনটি কিনেছিলেন; ২০০৫ সালে স্থানীয় ব্যবসায়ী মেল হাইফেটজ বাড়িটির বন্ধক পরিশোধ করার পর থেকে কেন্দ্রটি এর মালিক।   শিল্প এবং উল্লেখযোগ্য স্থাপত্য বৈশিষ্ট্য  কমিউনিটি সেন্টারের পশ্চিম দেয়ালে লম্বা ব্লকে অ্যান নর্থরুপের ম্যুরাল, "প্রাইড অ্যান্ড প্রোগ্রেস" রয়েছে, যেখানে ইতিহাস জুড়ে ফিলাডেলফিয়ার সাংস্কৃতিক ও বৌদ্ধিক জীবনে অবদান রাখা এলজিবিটি নাগরিকদের ছবি দেখানো হয়েছে।   কর্মসূচি এবং পরিষেবা  কেন্দ্রের কর্মসূচির মধ্যে রয়েছে একটি বিস্তৃত গ্রন্থাগার এবং সহকর্মীদের পরামর্শ, সিনিয়র পরিষেবা, শিক্ষা এবং শিল্প ও সংস্কৃতি বিষয়ক কার্যক্রম। এই সেন্টারটি দিন ও রাতে বহু সংখ্যক 'বারো ধাপের' মিটিংয়ের (আসক্তি বা অভ্যাস পরিবর্তনের জন্য ব্যবহৃত একটি স্বীকৃত পদ্ধতির মিটিং) আয়োজন করে। ফিলাডেলফিয়ার ট্রান্স ব্যক্তিদের জন্য সম্পদ কেন্দ্রীভূত করার উদ্দেশ্যে এখানে ২০১৯ সালে আর্সিলা-অ্যাডামস ট্রান্স রিসোর্স সেন্টার চালু হয়েছে।  ২০২১ সালে, কেন্দ্রটি ফিলাডেলফিয়ার এলজিবিটিকিউ লোকেদের কোভিড-১৯ টিকা প্রদানের জন্য এইচআইভি / এইডস স্বাস্থ্যসেবা প্রদানকারী ফিলাডেলফিয়া ফাইট-এর সাথে সহযোগিতা করেছিল।  এই কেন্দ্রে জন জে. উইলকক্স, জুনিয়র আর্কাইভ রয়েছে, যারা স্থানীয় এবং আঞ্চলিক এলজিবিটি নথি ও নিদর্শন সংগ্রহ এবং সংরক্ষণ করে। এই সংরক্ষণাগারটি মার্কিন যুক্তরাষ্ট্রের এলজিবিটিকিউ নথি এবং শিল্পকর্মের সবচেয়ে গুরুত্বপূর্ণ সংগ্রহগুলির মধ্যে একটি। লস অ্যাঞ্জেলেসের ওয়ান আর্কাইভসের গবেষকদের সাথে, জন জে. উইলকক্স, জুনিয়র আর্কাইভের সংরক্ষণাগারবিদেরা ১৯৫৭ সালে অনুষ্ঠিত একটি সমকামী বিবাহ অনুষ্ঠানে তোলা ছবিতে দেখা যাওয়া অজ্ঞাত পুরুষদের সন্ধান করছেন। ২০১৩ সালে শুরু হওয়া এবং এখনও চলমান এই অনুসন্ধানটির খবর এলজিবিটি সংবাদমাধ্যম এবং মূলধারার সংবাদমাধ্যম উভয় ক্ষেত্রেই প্রকাশিত হয়েছিল।   আরও দেখুন    এলজিবিটি কমিউনিটি সেন্টারের তালিকা   তথ্যসূত্র    বহিঃসংযোগ      বিষয়শ্রেণী:ফিলাডেলফিয়ার ভবন ও স্থাপনা বিষয়শ্রেণী:মার্কিন যুক্তরাষ্ট্রে এলজিবিটিকিউ সম্প্রদায় কেন্দ্র